‏‏‏‏‏‏ה' אלול תשפ"ב ‏‏‏‏‏01 ספטמבר 2022

**פרוטוקול**

**ישיבת מועצה שלא מן המניין 06/2022**

**שהתקיימה ביום שלישי ג' באלול תשפ"ב ה- 30.08.22**

**במליאת המועצה**

**משתתפים**:

מר סלים ג'בר ראש המועצה

ראני נוג'י'דאת חבר מועצה

ד"ר עידית נס חברת מועצה

חן המהירי חבר מועצה

**מוזמנים:**

מר איתן שדה גזבר מועצה

עו"ד עודד אפיק יועמ"ש

מר רפאל אשכנזי מבקר מועצה

מר אברהים עותמן עוזר ראש המועצה

רשמה : גברת רוחמה כהן

**סדר יום:**

1. אשרור צו ארנונה – אישרור החלטה של צו ארנונה לישיבה שהתקיימה ביום 28.6.22
2. האני ג'בר – מנהל מחלקת שפ"ע – בקשתו לדחות את פרישתו לאחר שהגיע לגיל 67.
3. קיוסק בתיכון – אישור הארכת החוזה לשנה לאחר שהיה סגור בתקופת הקורונה. בתקופת הקורונה הקיוסק היה סגור. המועצה לא גבתה שכירות עבור החודשים שהיה סגור.
4. שכר מנכ"ל – עדכון לשכר בכירים.
5. **תבר 256 משרד החינוך**

מרחבי הכלה 111.800

גן חדשני 78.500

מתקני כושר גופני 82.300

**סה"כ 272.600**

**תבר 257 -משרד הפנים**

מיפוי והכנת ספר נכסים 100152 ש'

**תבר 258 כביש רח' ואדי אל בירה**

משרד הפנים 215748 ש'

**תבר 259 משרד לשיתוף פעולה אזורי**

פעילת משותפת אזורית בין בני נוער

מועצה 35.000

משרד לשת"פ אזורי 315000

**סה"כ 350.000**

**תבר 260 משרד להגנת הסביבה**

מרחב ציבורי שלב ב '

179174 ש'

1. חוק עזר – מבנים מסוכנים
2. **הקמת ועדות חובה**

ועדת ביקורת

ועדת מלח

ועדת הנחות בארנונה

ועדת איכות הסביבה

ועדה למאבק בנגע הסמים

ועדת שמות וטקסים

ועדת ערער על קביעת ארנונה כללית

ועדת רכש ובלאי

ועדה להנצחת זכרם של נפגעי טרור

ועדה להקצאת קרקעות ומבנים

1. דוח רבעוניים לשנת 2021 -דיווח
2. אישור דוחות כספיים של המתנס לשנת 2020

**דיון והחלטות:**

**סלים ג'בר - ראש מועצה**

פותח את הישיבה ומברך את הנוכחים. מודה לכל החברים שהגיעו.

**איתן שדה – גזבר מועצה**

לבקשת חברי הוועדה אני מעדכן, שקיבלנו הנחיה ממשרד הפנים לעדכן את התחשיבים של חוקי העזר. לפי חוזר מנכ"ל חוקי עזר מאושרים ל- 5 שנים. מאחר שהאישור אצלנו לתעריפים ניתן ב-2018 אין היגיון לאשר חוקי עזר שהתעריפים שלהם יהיו לשנה. בהמשך לכך הנחינו את רו"ח יששכר בן חיים לעבוד מול חברת הבקרה ג'יגה לעדכן ולאשר תעריפים עדכניים וזה אמור להיות מבוצע בזמן הקרוב. לאחר מכן נעלה שוב את חוקי העזר לאישורכם.

**סעיף 1**

אישור צו ארנונה – אישור החלטה של צו ארנונה לישיבה שהתקיימה ביום 28.6.22.

**עודד אפיק –** החלטנו השנה לפרט את צו הארנונה ולעדכן אותו. הצו הישן אינו כולל סיווגים ותתי סיווגים עדכניים. למשל מלונאות לא מפורט והיישוב מתפתח, יש מתחמים חדשים, ישנו בית מלון שעתיד להיבנות. לקחנו מומחה, יששכר בן חיים, שעשה ניתוח והשוואה מול רשויות דומות והציע לנו צו ארנונה מפורט. מאחר שבאותה עת המועצה פוזרה ועדיין לא מוניתם, מי שאישר את הצו העדכני הוא ראש המועצה שהיה חבר מועצה יחיד. עכשיו מעלים את זה לאישרור לפי הנחייה של מנכ"ל משרד הפנים.

**ראני נוג'ידאת –** איזה סיווגים הוספתם? ואיך התעריפים יחסית ליישובים אחרים?

**עודד אפיק –**העלייה אינה דרסטית. הצו מפורט.

**איתן שדה –** יש חוזר איך מעלים את הארנונה והכל בהתאם לחוזר. לדוגמא: בית מרקחת לא היה סיווג והוספנו.

יששכר עשה השוואה מול יישובים אחרים, ואנחנו לקחנו את הממוצע.

**ראני -**אשמח אם בהמשך נעשה בדיקה מקיפה לגבי התעריפים. נא לעדכן האם התקבל אישור לצו.

**איתן שדה –** אנחנו נכין ונעבוד על 2024.כרגע הצו הועבר ליועץ המשפטי של משרד הפנים.

**ראני נוג'ידאת –** הצבעתי הינה בכפוף לכך שתתקבל המלצה לצו מהלשכה המשפטית ומחוז משרד הפנים.

**הצבעה**

**בעד: סלים, ראני נוג'ידאת, עידית וייסמן , חן המהירי**

**אושר פה אחד**

**סעיף 2**

האני ג'בר – מנהל מחלקת שפ"ע – בקשתו לדחות את פרישתו לאחר שהגיע לגיל 67.

**אריאל -**מנהל שפ"ע הגיע לגיל 67 והמשיך עד היום ללא אישור. אני נגד ההארכה מהסיבה שאין לו מוטיבציה בעבודה, רצון להשתפר, הניהול שלו בעייתי.

**ראני -**מה האלטרנטיבה? למה ביקשתם להאריך?זה תפקיד משמעותי וחייבת להיות רציפות בתפקוד או ולכן חייבת שתהיה כל אלטרנטיבה אחרת, עד לגיוס מישהו חדש.

**אריאל -**הפרישה לא תהיה מיידית.

**ראני -**ניתן לעשות הארכה עד להשלמת הגיוס**..** בנוסף להבנתייש כאן 2 בקשות: האחת לאשר העסקתו אחורה והשניה הינה אשר קדימה עד לתאריך שנקבע, אם בכלל.

**אריאל –** מהיום 3 חודשים זה סביר למצוא אדם חדש ולעשות חפיפה.

**ראני –**ראשית יש לאשר את ההעסקה לאחור, והצעתי הינה כדלקמן, לאשר 3 חודשים עד סוף נובמבר ואישור נוסף ינתן בהמשך מנובמבר ועד סוף פברואר עוד 3 חודשים הארכה, עד 28.02.23 וזאת בהתאם להתקדמות בגיוס אדם אחר וביצוע חפיפה.

**הצבעה**

**בעד: סלים, ראני נוג'ידאת, עידית וייסמן , חן המהירי**

**אושר פה אחד**

**סעיף 3**

קיוסק בתיכון – אישור הארכת החוזה לשנה לאחר שהיה סגור בתקופת הקורונה. בתקופת הקורונה הקיוסק היה סגור. המועצה לא גבתה שכירות עבור החודשים שהיה סגור וזה לפי אישור של מליאת המועצה.

**עודד -**מכרז הקיוסק פורסם בשנת 2019 לבית הספר המקיף. תחילת העבודה הייתה ב – 01.09.19. לאר שתי תקופות הארכה, פורמלית לפני כשבועיים הסתיים ההסכם. בתקופת הקורונה הקפאנו את תשלומי השכירות. כעת מבקשים להאריך את הסכם השכירות בשנה נוספת ולהתייחס לתקופה שבה הייתה הקפאת תשלום כהקפאת החוזה.

**ראני –**יש הסכמים שמאפשרים ויש הסכמים שלא מאפשרים. מבחינתי זו בקשה לפטור ממכרז.

**חן -**יש אפשרות לפי דיני מכרזים להאריך הסכם ל – 4 תקופות.

**עודד-** ההסכם לכאורה נגמר, יש בו רק שתי תקופות הארכה, אך היו נסיבות מיוחדות שהחוזה הלכה למעשה הופסק למשך שנה וגם יותר, בגלל הקורונה והסגרים. אנחנו דקה לפני פתיחת שנת הלימודים.

**איתן-** הנקודה היא שהייתה שנת קורונה שבה הוא לא עבד.

**חן -**במידה ויגיע מציע אחר ויטען מתוקף מה ניתנה לו הארכה?

חברי הוועדה מציעים הארכה בת 6 חודשים בלבד ויציאה מיידית למכרז חדש.

**עודד -**החוזה ביננו ובין המפעיל היה מושהה. הוא גם לא שילם דמי שכירות.

מאחר שמדובר בהתקשרות ששוויה כ – 1500 ₪ לחודש ואנחנו מדברים על הארכה של 6 חודשים שממילא הליכי מכרז יארכו מספר חודשים ישנה הצדקה לפטור ממכרז.

ראני -במקביל להארכה יש לצאת למכרז חדש. יש כבר עכשיו להתחיל ולהניע את הנושא.

**הצבעה**

**בעד הארכה ל-6 חודשים: סלים, ראני נוג'ידאת, עידית וייסמן , חן המהירי**

**אושר פה אחד**

**סעיף 4**

שכר מנכ"ל – עדכון לשכר בכירים.

**אריאל בריח – מנכ"ל**

אני אומר כמה מילים ואצא. אני כבר שנתיים פה, ואישרו אותי ב- 80% משכר בכירים. החוק בזמנו ועד 2018 שונה ומאז נתנו למנכ"לים אפשרות להגיע ל- 100% משכר בכירים. אני המנכ"ל היחיד בארץ שמכהן ב- 80% משכר בכירים ולא ב – 100%.

נערך דיון בין חברי הוועדה והנוכחים בישיבה. מוצע להעלות כעת את השכר ב-5% ובחודש ינואר ב-5% נוספים בכפוף לקיומו של מקור תקציבי.

**הצבעה**

בעד - להעלות ב- 5% בהתאם להסכם ובהתאם למסלול קידום ועוד 5% העלאה בחודש ינואר, מותנית בהמצאת מקור תקציבי בתקציב שנת 2023 ובכפוף לאישור משרד הפנים.

**בעד: סלים, ראני נוג'ידאת, חן המהירי**

**נמנעת – עידית וייסמן**

**החלטה אושרה**

**סעיף 5**

**תבר 256 משרד החינוך**

מרחבי הכלה 111.800

גן חדשני 78.500

מתקני כושר גופני 82.300

**סה"כ 272.600**

**תבר 257 -משרד הפנים**

מיפוי והכנת ספר נכסים 100152 ש'

**תבר 258 כביש רח' ואדי אל בירה**

משרד הפנים 215748 ש'

**תבר 259 משרד לשיתוף פעולה אזורי**

פעילת משותפת אזורית בין בני נוער

מועצה 35.000

משרד לשת"פ אזורי 315000

**סה"כ 350.000**

**תבר 260 משרד להגנת הסביבה**

מרחב ציבורי שלב ב '

179174 ש'

**סלים ג'בר – ראש מועצה**

מפרט רשימת תב"רים

**מוחמד עיסא – מנהל מתנ"ס**

מפרט שלבי ביצוע בתב"רים פעילות חברתית וחינוכית

**הצבעה**

**בעד: סלים, ראני נוג'ידאת, עידית וייסמן , חן המהירי**

**אושר פה אחד**

**סעיף 6**

חוק עזר – מבנים מסוכנים

**עודד אפיק – יועמ"ש**

מדובר בחוק עזר שנותן סמכויות למהנדס מועצה וראש מועצה לתת הוראות שונות בעניין חיזוק מבנים ביישוב ולמניעה של קריסת מבנים ופגיעה בחיי אדם. מדובר בחוק עזר חיוני, ישנם ביישוב בתים עתיקים למשל, כשכמעט בכל שנה קורס בית. בחודש האחרון היה מקרה של קיר שבנה תושב ושעמד לקרוס, והמהנדס הנחה אותו לחזק אותו בבניית קיר ניצב, והייתה מחלוקת מול ועדת הראל אם אנחנו מוסמכים או לא, בהיעדר חוק עזר. ההנחיה שלי הייתה שמוסמכים, מכוח פקודת העיריות, אבל ברור שיש עדיפות שיהיה לנו חוק עזר מסודר.

**הצבעה**

**בעד: סלים, ראני נוג'ידאת, עידית וייסמן , חן המהירי**

**אושר פה אחד**

**סעיף 7 :הקמת ועדות חובה**

ועדת ביקורת

ועדת מלח

ועדת הנחות בארנונה

ועדת איכות הסביבה

ועדה למאבק בנגע הסמים

ועדת שמות וטקסים

ועדת ערער על קביעת ארנונה כללית

ועדת רכש ובלאי

ועדה להנצחת זכרם של נפגעי טרור

ועדה להקצאת קרקעות ומבנים

**ועדות ביקורת, ועדת מל"ח, ועדת איכות הסביבה, הקצאת קרקעות ומבנים**

**ימונו כחברים כל חברי המועצה: ראני נוג'ידאת, עידית וייסמן , חן המהירי**

**לגבי שאר הוועדות נדחה הדיון, על מנת שתבוצע עבודה מסודרת לגבי זהות המשתתפים, שאינם רק חברי מועצה.**

**סעיף 8**

דוחות רבעוניים

**איתן** מפרט מצגת דוחות רבעוניים. מפרט ומקריא מתוך הדוחות.

**סעיף 9**

אישור דוחות כספיים של המתנ"ס לשנת 2020. צ"ל אישור דו"ח כספי 2021.

**מוחמד עיסא – מנהל מתנ"ס**

קיבלנו מענקי קורונה, ויש פעילות טובה במתנ"ס. יש השתתפות בעלויות החוגים ויש גם סבסוד תוכניות – גיל הזהב, מוסיקה, ג'ודו וכדורגל. אנו מאוזנים ואף יש עודף.

**הצבעה**

**בעד: סלים, ראני נוג'ידאת, עידית וייסמן , חן** **המהירי**

**אושר פה אחד**

**סעיף 10 תוספת לפרוטוקול**

**אריאל -**מבקש רשות מחברי המועצה להוסיף נושא לסדר היום – **מינוי של חברי המועצה להנהלת המתנ"ס.** זאת בעקבות פיזור המועצה, כשלמעשה חברי מועצה שהיו חברים מכוח תפקידם גם בהנהלת המתנ"ס – כבר אינם בתפקיד.

**הצבעה**

**בעד הוספת סעיף לסדר יום: סלים, ראני נוג'ידאת, עידית וייסמן , חן המהירי**

**אושר פה אחד**


**הצבעה**

**בעד אישור מינוי חברי מועצה לחברים בהנהלת המתנ"ס :**

**סלים, ראני נוג'ידאת, עידית וייסמן , חן המהירי**

**אושר פה אחד**

בכבוד רב,



סלים ג'בר

ראש המועצה

העתק: משתתפים

משרד הפנים